D'acord amb l'article 92.4 del Text refós de la Llei de finances públiques de Catalunya, aprovat pel Decret legislatiu 9/1994, de 13 de juliol,
Es modifica l'article 2 de l'Ordre 10 de juny de 1997, per la qual s'aproven les bases que han de regir les subvencions a ajuntaments, consells comarcals i ens públics que en depenen per a la programació estable d'activitats culturals de caràcter professional (DOGC núm. 2428, de 8.7.1997), que queda redactat de la manera següent:
"Els ajuts regulats en aquesta Ordre es regeixen per les bases contingudes a l'annex i per la normativa general sobre subvencions".
Es modifica la base 3 de l'annex de l'Ordre de 25 de febrer de 1998, per la qual s'aproven les bases que han de regir la concessió d'ajuts per promoure les produccions videogràfiques en llengua catalana, que queda redactada de la manera següent:
"—3 Les sol·licituds s'han d'adreçar al director general de Promoció Cultural i han d'anar acompanyades de la documentació següent:
"a) Fotocòpia del DNI i del NIF del/de la sol·licitant de la subvenció.
"b) Quan s'actuï en nom d'altri, fotocòpia del DNI del/de la signant de la sol·licitud i documentació acreditativa de la representació amb què actua.
"c) Declaració sobre si s'han demanat o s'han obtingut altres subvencions per a la mateixa finalitat i el volum d'aquest finançament.
"d) Memòria del projecte en la qual ha de constar: Guió tècnic.
Pla de producció (enregistrament i postproducció).
Text complet dels diàlegs, comentaris i crèdits en català.
"e) Proposta de l'equip tècnic i artístic.
S'ha d'adjuntar un breu currículum de tots ells.
"f) Un pressupost detallat de despeses segons el guió tècnic, on es detallaran tots els conceptes, així com un pressupost detallat d'ingressos previstos.
"g) Un calendari detallat de la realització del projecte.
"h) Declaració en la qual es faci constar que el projecte és original o bé opció de compra o autorització del propietari dels drets, en cas que el projecte es basi en una obra literària o en qualsevol altre mitjà que requereixi l'obtenció dels drets.
"No cal aportar els documents indicats en les lletres a) i b) en cas que el/la sol·licitant ja els hagi presentat anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si el Departament de Cultura, per causes alienes a la seva actuació, no pot aconseguir els documents, ha de requerir el/la sol·licitant perquè els aporti en el termini de quinze dies.
"La manca de qualsevol d'aquests documents en el termini legal establert comporta el desistiment de la persona sol·licitant de la seva petició, previ requeriment d'esmena de la falta de documentació."
Es modifica la base 9 de l'annex de l'Ordre de 25 de febrer de 1998, per la qual s'aproven les bases que han de regir la concessió d'ajuts per promoure les produccions videogràfiques en llengua catalana, que queda redactada de la manera següent:
"—9 La concessió de les subvencions requerirà la prèvia aprovació de la despesa plurianual.
El pagament de les subvencions es tramitarà de la manera següent:
"a) Un 80% a partir de la concessió de la subvenció.
Per al pagament d'aquesta bestreta no s'exigeix la presentació de garantia.
"b) El 20% restant a partir del lliurament del material previst a la base 8 d'aquesta Ordre."
Ordre de 19 de desembre de 1991, de convocatòria de concurs públic per a l'atorgament de beques destinades a estimular la creativitat (DOGC núm. 1537, de 3.1.1992).
Ordre de 25 de maig de 1994, per la qual s'estableixen les bases que han de regir la concessió de subvencions convocades pel Departament de Cultura i els seus ens autònoms (DOGC núm. 1906, de 8.6.1994).
Ordre de 12 de desembre de 1994, per la qual s'aproven les bases que han de regir la concessió de subvencions per a la restauració d'orgues històrics (DOGC núm. 1989, de 23.12.1994).
Ordre de 24 d'octubre de 1995, per la qual s'aproven les bases que han de regir la concessió de subvencions per a activitats de promoció cultural de caràcter professional promogudes per entitats privades sense finalitat de lucre (DOGC núm. 2126, de 10.11.1995).
Ordre de 27 d'octubre de 1995, per la qual s'aproven les bases que han de regir la concessió de subvencions a empreses i companyies privades destinades a la dotació d'infraestructura relacionada amb el teatre i la dansa (DOGC núm. 2126, de 10.11.1995).
Ordre de 27 de febrer de 1998, per la qual s'aproven les bases per a la concessió de subvencions a activitats culturals de caràcter professional i es convoquen les corresponents a 1998 (DOGC núm. 2595, de 10.3.1998), i les ordres de modificació.
Ordre de 26 d'abril de 2000, per la qual s'aproven les bases que han de regir la concessió de subvencions en matèria de patrimoni documental (DOGC núm. 3138, de 12.5.2000).